Ο **Βάνια Μαρίνκοβιτς** ( σερβικά: Вања Маринковић‎ , γεννήθηκε στις 9 Ιανουαρίου 1997) είναι Σέρβος επαγγελματίας καλαθοσφαιριστής της Μπασκόνια του Ισπανικού Πρωταθλήματος. Έχει ύψος 1,98 μέτρων και παίζει στη θέση του σούτινγκ γκαρντ.

Πρώιμη ζωή
----------

Ο Μαρίνκοβιτς γεννήθηκε στο Βελιγράδι της Ο.Δ. Γιουγκοσλαβίας. Προέρχεται από μία σχετικά αθλητική οικογένεια. Ο πατέρας του Ζόραν είναι διαιτητής ποδοσφαίρου και διευθυντής φωτογραφίας, ενώ η μητέρα του Ντραγάνα και ο έξι χρόνια μεγαλύτερος αδερφός του έπαιξαν μπάσκετ στα νιάτα τους. Ο Μαρίνκοβιτς ξεκίνησε να παίζει μπάσκετ για τον σύλλογο *Βράτσαρ* με έδρα το Βελιγράδι, όπου έπαιξε από το 2006 έως το 2010. Στη συνέχεια πήγε στο *Κόλετζ* όπου έμεινε για έναν χρόνο.

Σταδιοδρομία σε συλλόγους
-------------------------

### Παρτιζάν Βελιγραδίου

Το καλοκαίρι του 2011 έφυγε για να παίξει με τις κατηγορίες νέων της Παρτιζάν. Συνέχισε να παίζει με τις κατηγορίες νέων της ομάδας για τέσσερα χρόνια, με εξαίρεση τον τελευταίο χρόνο κατά τον οποίο έπαιξε περιστασιακά, καθώς περνούσε τον περισσότερο χρόνο του σε προπονήσεις με την ομάδα των μεγάλων.

Την περίοδο 2013–14 άρχισε να συνεργάζεται με την ανώτερη ομάδα της Παρτιζάν, υπό τον προπονητή Ντούσκο Βουγιόσεβιτς. Έκανε την πρώτη εμφάνισή του για την ομάδα στον αγώνα Κυπέλλου Σερβίας απέναντι στην ΦΜΠ Βελιγραδίου.  Ωστόσο, αν και συμμετείχε πολλές φορές στα παιχνίδια, περιστασιακά είχε την ευκαιρία να παίξει στο υπόλοιπο της αγωνιστικής περιόδου. Η Παρτιζάν ολοκλήρωσε τη χρονιά κερδίζοντας τον 13ο συνεχόμενο τίτλο της στο εγχώριο πρωτάθλημα, νικώντας τον αιώνιο αντίπαλο Ερυθρό Αστέρα με 3-1 στην τελική σειρά. Αυτός θα ήταν ο μόνος τίτλος που κατακτήθηκε στη διάρκεια της αγωνιστικής περιόδου.  Πρωταθλητής αναδείχθηκε και με την ομάδα των μικρών της Παρτιζάν κερδίζοντας τον Ερυθρό Αστέρα στον τελευταίο αγώνα. 

Τη χρονιά 2014–15, έγινε βασικό μέρος της εναλλαγής παιχτών της ανώτερης ομάδας. Στις 8 Νοεμβρίου, οδήγησε την ομάδα του με 20 πόντους , υψηλό χρονιάς, στη νίκη με 65–50 επί της MZT Σκοπίων, δείχνοντας μεγάλες δυνατότητες για το μέλλον.   Τρεις μέρες μετά τα 18 του, στις 12 Ιανουαρίου 2015, υπέγραψε το πρώτο του επαγγελματικό τετραετές συμβόλαιο με την Παρτιζάν.  Κατά τη διάρκεια της αγωνιστικής περιόδου, εμφανίστηκε σε 29 αγώνες του Αδριατικού Πρωταθλήματος, έχοντας κατά μέσο όρο 3,9 πόντους, 1,2 ριμπάουντ και 0,7 ασίστ ανά αγώνα. Έπαιξε και στο EuroCup όπου η Παρτιζάν αποκλείστηκε στον πέμπτο όμιλο.  Στις 18 Σεπτεμβρίου 2015, εμφανίστηκε στην ειδική εκδήλωση του Ευρωπαϊκού Πρωταθλήματος 2015 - FIBA European U-18 All-Star game, αποτελούμενος από τους 24 πιο ταλαντούχους Ευρωπαίους παίκτες που γεννήθηκαν το 1997 ή μετά.   Οδήγησε το *Μαύρη Ομάδα του* με 17 πόντους και 4 ασίστ στην ήττα με 82–87 από την *Κόκκινη Ομάδα*.  Σε 26 αγώνες του Αδριατικού Πρωταθλήματος της περιόδου 2015–16, είχε μέσο όρο 6,1 πόντους, 2,6 ριμπάουντ και 1,2 ασίστ ανά παιχνίδι, ενώ ευστοχεί με 31,3% στα σουτ εντός πεδιάς.

Τη χρονιά 2016–17, είχε μέσο όρο 8,2 πόντους, 2,7 ριμπάουντ και 1,5 ασίστ ανά αγώνα, ενώ ευστοχεί με 42,5% στα σουτ εντός πεδιάς σε 23 αγώνες του Αδριατικού Πρωταθλήματος της χρονιάς 2016–17 .

Στις 14 Οκτωβρίου 2017, σε έναν εκτός έδρας αγώνα του Αδριατικού Πρωταθλήματος απέναντι στη Ζαντάρ με 104–97, ο Μαρίνκοβιτς σημείωσε 33 πόντους, υψηλό σταδιοδρομίας, προσθέτοντας επίσης 5 ριμπάουντ και 1 ασίστ.  Σε πάνω από 20 αγώνες του Πρωταθλήματος Αδριατικής της περιόδου 2017–18, είχε μέσο όρο 11,3 πόντους, 2,9 ριμπάουντ και 1,2 ασίστ ανά αγώνα, ενώ ευστοχεί με 41,3% στα σουτ εντός πεδιάς και 36,1% στα τρίποντα.

Τον Ιούνιο του 2018, υπέγραψε διετής επέκταση συμβολαίου με τον σύλλογο.  Σε 23 αγώνες του Αδριατικού Πρωταθλήματος της χρονιάς 2018–19, είχε μέσο όρο 12,2 πόντους, 2,4 ριμπάουντ και 1,8 ασίστ ανά παιχνίδι, ενώ έχει ποσοστό 40,2% στα σουτ εντός πεδιάς και 32,8% στα τρίποντα.

### Βαλένθια Μπάσκετ

Στις 23 Ιουλίου 2019, ο Μαρίνκοβιτς υπέγραψε διετές συμβόλαιο με τον ισπανικό σύλλογο Βαλένθια Μπάσκετ.   Έφυγε από τη Βαλένθια τον Ιούνιο του 2021. 

### Μπασκόνια

Στις 7 Ιουλίου 2021, υπέγραψε με την Μπασκόνια του Ισπανικού Πρωταθλήματος .

Δικαιώματα ντράφτ ΝΒΑ
---------------------

Στις 20 Ιουνίου 2019, ο Μαρίνκοβιτς ήταν η τελευταία επιλογή του ντραφτ του ΝΒΑ του 2019, αφού επιλέχθηκε από τους Σακραμέντο Κινγκς .

Πορεία στην Εθνική Ομάδα
------------------------

Ο Μαρίνκοβιτς εκπροσώπησε την εθνική ομάδα παίδων της Σερβίας στο Ευρωπαϊκό Πρωτάθλημα Παίδων της FIBA το 2013, όπου κέρδισε το ασημένιο μετάλλιο.  Την επόμενη χρονιά ήταν μέλος της εθνικής ομάδας κάτω των 17 που κέρδισε το χάλκινο μετάλλιο στο Παγκόσμιο Πρωτάθλημα Κάτω των 17 της FIBA το 2014.

Στατιστικά σταδιοδρομίας
------------------------

| Λεζάντα |
| --- |
|   GP | Σύνολο αγώνων |  MPG  | Λεπτά ανά αγώνα |  FG%  | Ποσοστό εύστοχων σουτ |
|  3P%  | Ποσοστό εύστοχων τριπόντων |  FT%  | Ποσοστό εύστοχων ελευθέρων βολών |  RPG  | Ριμπάουντ ανά αγώνα |
|  APG  | Ασσίστ ανά αγώνα |  SPG  | Κλεψίματα ανά αγώνα |  BPG  | Κοψίματα ανά αγώνα |
|  PPG  | Πόντοι ανά αγώνα |  **Bold**  | Ρεκόρ καριέρας |    | Πρώτος στο πρωτάθλημα |

| Έτος | Ομάδα | Πρωτάθλημα | GP | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- | --- |
| 2016–17 | KK Partizan | ABA League | 23 | **26.7** | .421 | **.407** | .806 | **2.7** | 1.5 | .6 | **.2** | 8.1 |
| 2017–18 | KK Partizan | Serbian League | 13 | 23.0 | **.546** | .346 | **.861** | 1.9 | **2.3** | **.9** | .1 | **13.0** |
| 2019–20 | Valencia | EuroLeague | **27** | 14.9 | .437 | .329 | .833 | 1.0 | .4 | .4 | .0 | 6.3 |
| 2020–21 | Valencia | EuroLeague | 15 | 14.5 | .391 | .362 | .857 | 1.3 | .6 | .2 | .0 | 6.3 |
| Career | All Leagues | 78 | 19.6 | .449 | .365 | .835 | 1.7 | 1.1 | .5 | .1 | 8.0 |

Παραπομπές
----------

1. 1 2  «Vanja Marinković - Partizanov junak koji voli Džordana i Čarlija Šina!» (στα sr). *telegraf.rs*. 13 November 2014.. Ανακτήθηκε στις 9 October 2015.
2. ↑  «Ništa novo, Partizan je šampion!». *b92.net* (στα Σερβικά). Ανακτήθηκε στις 21 Ιουνίου 2014.
3. ↑  «Partizanu derbi i juniorska titula». *b92.net* (στα Σερβικά). Ανακτήθηκε στις 21 Ιουνίου 2014.
4. ↑  «Partizan NIS vs. MZT Skopje Full Statistics». *abaliga.com*. Ανακτήθηκε στις 9 Οκτωβρίου 2015. [*νεκρός σύνδεσμος*]
5. ↑  «Marinković nosio Partizan do pobede» (στα sr). *b92.net*. 8 November 2014.. Ανακτήθηκε στις 9 October 2015.
6. ↑  «Вања Маринковић потписао професионални уговор са црно-белима» (στα sr). *zurnal.rs*. 12 January 2015.. Ανακτήθηκε στις 9 October 2015.
7. ↑  «Partizan se pobedom oprostio od Evrokupa» (στα sr). *rtv.rs*. Tanjug, Beta. 17 December 2014.. Ανακτήθηκε στις 4 October 2015.
8. ↑  «Бориша Симанић и Вања Маринковић на европском ол-стару» (στα sr). *zurnal.rs*. 11 September 2015.. Ανακτήθηκε στις 4 October 2015.
9. ↑  «FIBA EUROPEAN U18 ALL-STAR GAME PLAYERS ANNOUNCED». *eurobasket2015.org*. 11 September 2015. Αρχειοθετήθηκε από το πρωτότυπο στις 2016-03-06.. Ανακτήθηκε στις 4 October 2015.
10. ↑  «FUTURE EUROPEAN STARS SHINE IN LILLE». *fibaeurope.com*. 18 September 2015.. Ανακτήθηκε στις 4 October 2015.
11. ↑  «PARTIZAN UTIŠAO ZADAR: Maestralni Vanja Marinković doneo vrednu pobedu crno-belima». *novosti.rs*. 14 October 2017.. Ανακτήθηκε στις 15 October 2017.
12. ↑  «Vanja Marinković produžio ugovor sa Partizanom, ima i klauzulu» (στα sr). *mozzartsport.com*. 14 June 2018.. Ανακτήθηκε στις 16 June 2018.
13. ↑  Tegeltija, Vladan (23 July 2019). «"NE MOGU DA VERUJEM DA VIŠE NEĆU NOSITI DRES PARTIZANA" Vanja Marinković više nije član crno-belih» (στα sr). *blic.rs*.. Ανακτήθηκε στις 24 July 2019.
14. ↑  «Vanja Marinkovic signs a 2-year deal with Valencia Basket». *www.valenciabasket.com*. 23 July 2019.. Ανακτήθηκε στις 26 July 2019.
15. ↑  «Zvanično: Vanja Marinković slobodan igrač». *mozzartsport.com*. Ανακτήθηκε στις 28 Ιουνίου 2021.
16. ↑  «Baskonia signs Vanja Marinkovic» (στα Αγγλικά). Sportando. 7 Ιουλίου 2021. Ανακτήθηκε στις 7 Ιουλίου 2021.
17. ↑  «2019 NBA Draft Grades: Pick-by-pick evaluations for every first- and second-round selection». *cbssports.com*. Ανακτήθηκε στις 21 Ιουνίου 2019.
18. ↑  «EP (U16): Kadeti Srbije osvojili srebrnu medalju» (στα sr). *vesti-online.com*.. Ανακτήθηκε στις 16 September 2014.
19. ↑  «Bronza za "orliće"!» (στα sr). *rts.rs*.. Ανακτήθηκε στις 16 September 2014.

Εξωτερικοί σύνδεσμοι
--------------------

* Ο Βάνια Μαρίνκοβιτς στο aba-liga.com
* Ο Βάνια Μαρίνκοβιτς στο draftexpress.com
* Ο Βάνια Μαρίνκοβιτς στο eurobasket.com
* Ο Βάνια Μαρίνκοβιτς στο euroleague.net
* Ο Βάνια Μαρίνκοβιτς στη FIBA
* Βάνια Μαρίνκοβιτς στο Instagram
* Βάνια Μαρίνκοβιτς στο Twitter
* Το Προφίλ του Ντραφτ του Βάνια Μαρίνκοβιτς στο NBA Αρχειοθετήθηκε 2019-10-13 στο Wayback Machine.